Asociación Universal d'Esperantu

L'Asociación Universal de Esperanto (n'Esperanto, Universala Esperanto-Asocio, UEA) foi fundada en 1908. Actualmente UEA ye la organización internacional más grande pa los falantes d'Esperanto y tie miembros en 119 países. UEA trabaya non solamente pa esparder l'Esperanto, sinón tamién pa estimular la discusión sobre'l problema llingüísticu mundial y llamar l'atención sobre la necesidá d'igualdá ente los idiomes. Ocupase tamién de les rellaciones oficiales cola ONX, la Unesco, la Organización Internacional para la Estandarización y l'International Information Centre for Terminology.

La oficina central de la UEA ta asitiada en Rotterdam, Holanda, xunto con la Organización Mundial de la Xuventú Esperantista (TEJO, nes sos sigles n'Esperanto). Aparte d'esti, esisten otros centros, d'ente los cuales destaca'l neoyorquinu na sede de les Naciones Xuníes. 

Los sos oxetivos, son, según los estatutos de 1980:
 Aumentar l'usu de la llingua internacional Esperanto.
 Actuar pola solución del problema llingüísticu enes rellaciones internacionales y facilitar la comunicación internacional.
 Facilitar tou tipu de rellaciones (materiales y espirituales) ente los seres humanos, más allá de diferencies de ñacimientu, raza, sexu, relixón, política o llingua.
 Acrecentar ente los sos miembros un fuerte sentimientu de solidaridá, y desarrollar nellos la comprensión y estima por otros pueblos.

Cada añu, la UEA organiza'l Universala Kongreso (Congresu Universal d'Esperanto), nel qu'habitualmente participen ente 1500 y 3000 persones. La UEA espubliza llibros, tien el mayor serviciu de venta postal de llibros n'Esperanto del mundiu (con más de 4000 llibros, discos compactos y otros), y mantién una importante biblioteca de llibros n'Esperanto.

El so presidente ye Probal Dasgupta (India) escoyíu nel 2007. Anteriores presidentes foron: Ernfrid Malmgren (Suecia, 1947-1956), Giorgio Canuto (Italia, 1956-1960), Harry Holmes (Inglaterra, 1960-1962), Yagi Hideo (Xapón, 1962-1964), Ivo Lapenna (Yugoslavia, 1964-1974), Humphrey R. Tonkin (Inglaterra, 1974-1980, 1986-1989), Grégoire Maertens (Bélxica, 1980-1986), John C. Wells (Inglaterra, 1989-1995) Lee Chong-Yeong (Corea del Sur, 1995-1998), Keppel Enderby (Austrialia 1998-2001), Renato Corsetti (Italia 2001-2007), Probal Dasgupta (2007-2013), Mark Fettes (2013-).
centro|miniaturadeimagen|600x600px

 Ver tamién 
SAT.
Federación Española d'Esperanto.
Unión Internacional d'Esperantistes Católicos (IKUE, n'Esperanto).
Liga Internacional d'Esperantistes Cristianos (KELI, n'Esperanto).

 Referencies 

 Enllaces esternos 

 Asociación Universal de Esperanto.
 Organización Mundial de la Xuventú Esperantista (seición xuvenil d'UEA).
 Terminologia Esperanto-Centro  (centro de terminoloxía d'UEA).

Categoría:Organizaciones fundaes en 1908
Categoría:organizaciones del esperantu